मालविका मोहनन

मालविका मोहनन एक भारतीय फिल्म अभिनेत्री हैं, जो मुख्य रूप से मलयालम भाषा के फिल्मों में काम करती हैं। ये इन फिल्मों के अलावा हिन्दी, कन्नड़ और तमिल भाषा की फिल्मों में भी काम कर चुकी हैं। 

ये छायाकार के॰ यू॰ मोहनन की बेटी हैं, जिन्होंने इन्हें रोमांटिक नाटक वाली फिल्म पत्तम पोले (2013) में लिया और ये इनकी पहली फिल्म बनी। इस फिल्म के बाद से ही ये मलयालम और कन्नड़ फिल्मों में मुख्य किरदार निभाने लगी और कई सारे फिल्मों में अपने अभिनय के कारण इन्हें सराहना भी प्राप्त हुई। 

करियर
2013–2017 : शुरुआत
मालविका ने अपनी पढ़ाई मुंबई में की थी, वहाँ विल्सन कॉलेज में इन्होंने मास मीडिया में डिग्री प्राप्त की, जिससे वो अपने पिता की छायाकार या निर्देशक के रूप में मदद कर पाये। वो अपनी आगे की पढ़ाई करना चाहती थी, लेकिन पिता के कहने पर कुछ क्रीम के विज्ञापन आदि की शूटिंग में काम करने लगी, और उसके बाद से ही उन्हें अभिनय में रुचि आने लगी। उन्हें आने वाली मलयालम फिल्म में काम करने का मौका भी मिला। पर मालविका उसमें जुडने से पहले इस तरह का निर्णय लेने से पूर्व अच्छी तरह सोचने के लिए समय मांग ली। इसके बाद उन्होंने ऑडिशन में भाग लिया और पत्तम पोले में मुख्य किरदार के रूप में चुनी गई। हालांकि ये फिल्म बॉक्स ऑफिस में कोई कमाल नहीं दिखा पाई और असफल घोषित की गई। इस फिल्म को आलोचकों की मिली जुली प्रतिक्रिया प्राप्त हुई।

अपनी दूसरी फिल्म निर्णयकम (2015) में ये बैलेट डांसर बनी थी। ये फिल्म काफी अच्छी समीक्षाओं के साथ साथ कमाई के मामले में भी अच्छा साबित हुआ। इनकी अगली फिल्म फ़हाद फासिल के साथ शुरू की, जिसमें वो एक आदिवासी लड़की की भूमिका निभा रही थीं। लेकिन बाद में निर्माण के बीच में ही इन्होंने फिल्म छोड़ दिया। 2016 में मालविका ने पहली बार कन्नड़ फिल्म में काम किया, ये फिल्म नानु मट्टू वरलक्ष्मी (2016) थी, जिसमें इन्होंने अपनी पहली फिल्म करने वाले अभिनेता, पृथ्वी के साथ काम किया। काफी कम प्रचार के साथ ये फिल्म बॉक्स ऑफिस पर आई और काफी अच्छी समीक्षा प्राप्त की। इस फिल्म के बाद इन्हें एक अपराध पर आधारित फिल्म द ग्रेट फादर (2017) में एक पुलिस अफसर की भूमिका में देखा गया। इस फिल्म को काफी अच्छी समीक्षा मिली और बॉक्स ऑफिस में कमाई करने में भी ये अच्छी साबित हुई।

सन्दर्भ

बाहरी कड़ियाँ

श्रेणी:जीवित लोग
श्रेणी:1992 में जन्मे लोग
श्रेणी:भारतीय फ़िल्म अभिनेत्री
श्रेणी:केरल के लोग